b"\n_START_ARTICLE_\nJohan af B\xc3\xb8hmen\n_START_PARAGRAPH_\nJohan af Luxemburg (tjekkisk: Jan Lucembursk\xc3\xbd; fransk: Jean de Luxembourg), ogs\xc3\xa5 kendt som Johan den Blinde (tjekkisk: Jan Slep\xc3\xbd; fransk: Jean l'Aveugle) (10. august 1296 - 26. august 1346) var greve af Luxemburg fra 1309 til 1346 og konge af B\xc3\xb8hmen fra 1310 til 1346.\n_START_SECTION_\nBiografi\n_START_PARAGRAPH_\nJohan tilh\xc3\xb8rte Huset Luxemburg og var s\xc3\xb8n af den Tysk-romersk kejser Henrik 7.. I 1309 blev han greve af Luxemburg. I 1310 blev han gift med Elisabeth, der var det sidste medlem af sl\xc3\xa6gten P\xc5\x99emysliderne og arving til Kongeriget B\xc3\xb8hmen._NEWLINE_Johan fulgte sin faders politik og st\xc3\xb8ttede kejser Ludvig 4. mod Frederik den Smukke som kandidat til kejsertronen._NEWLINE_Efter at Ludvig var blevet besejret og tilfangetaget af Frederik den Smukke i 1322 blev deres forhold dog d\xc3\xa5rligere. Til sidst br\xc3\xb8d Johan med Ludvig. I 1346 lod Johan sin s\xc3\xb8n Karl v\xc3\xa6lge til tysk modkonge._NEWLINE_Han deltog i Hundrede\xc3\xa5rskrigen p\xc3\xa5 fransk side og faldt i Slaget ved Cr\xc3\xa9cy i 1346. Da havde han allerede i flere \xc3\xa5r v\xc3\xa6ret blind som f\xc3\xb8lge af en arvelig sygdom._NEWLINE_Johan var gift med Elisabeth 1. af B\xc3\xb8hmen. S\xc3\xb8nnen Karl blev siden konge af B\xc3\xb8hmen og tysk-romersk kejser, mens s\xc3\xb8nnen Wenceslaus blev greve af Luxemburg og hertug af Brabant."